b'\n_START_ARTICLE_\nXahanxah\n_START_PARAGRAPH_\nXahanxah (en persa \xd8\xb4\xd8\xa7\xd9\x87\xd9\x8e\xd9\x86\xd8\xb4\xd8\xa7\xd9\x87 que vol dir "Rei de Reis"), fou un t\xc3\xadtol principalment persa originat durant la dinastia aquem\xc3\xa8nida. Va continuar amb els ars\xc3\xa0cides i el sass\xc3\xa0nides; sota aquestos el pr\xc3\xadncep hereu es titulava Kuixan Xah, rei de Kuixan. Les reines eren les bambixnan bambixn (reina de Reines)._NEWLINE_Despr\xc3\xa9s dels sass\xc3\xa0nides, amb la conquesta \xc3\xa0rab, el t\xc3\xadtol de Xahanxah va desapar\xc3\xa8ixer per un temps sent adoptat pel buw\xc3\xa0yhida Adud-ad-Dawla (949-983) i els seus successors, per\xc3\xb2 desaparegu\xc3\xa9 altre cop a la caiguda de la dinastia. El t\xc3\xadtol simple xa va passar a ser nom, que fou molt com\xc3\xba sota els selj\xc3\xbacides i per exemple M\xc3\xa0lik-Xah \xc3\xa9s una combinaci\xc3\xb3 de la paraula "rei" en \xc3\xa0rab i persa (per tant el seu nom era Rei Rei m\xc3\xa9s que Rei de Reis)._NEWLINE_El t\xc3\xadtol de xahanxah fou readoptat par la dinastia Pahlavi. Reza I de l\'Iran i Muhammad Reza Pahlevi el van portar fins a la proclamaci\xc3\xb3 de la rep\xc3\xbablica isl\xc3\xa0mica a l\'Iran.'